עלי סלאם

עלי סלאם (בערבית: علي سلام; נולד ב-15 ביולי 1952) הוא ראש עיריית נצרת משנת 2014. סלאם נולד בנצרת, כבן בכור לפועל במפעל דובק לסיגריות. כאשר הבין את צורכיהם של מקומות עבודה רבים, הקים בחדרה את חברת שירותי התחזוקה "בני עלי סלאם 2000 בע"מ". סלאם הוא מוסלמי-סוני, נשוי, ואב ל-11 ילדים. בנו באסל רצח את אשתו בשנת 2010 בירי בדירתם ונדון למאסר עולם. שנה לאחר מכן יזם עלי 'סולחה' עם משפחת הנרצחת, במסגרתה הוענקו חצי מיליון ש"ח לילדים. משנת 1993 הוא משמש כחבר מועצת העיר נצרת ומשנת 1998 כיהן כסגנו של ראש עיריית נצרת, ראמז ג'ראיסי. בשנת 2003 הפך גם לממלא מקומו של ראש העירייה. בבחירות לרשויות המקומיות, שנערכו ב-22 באוקטובר 2013, התמודד סלאם על ראשות העירייה בראש הרשימה העצמאית "נאסרתי" (בערבית: ناصرتي, בתרגום חופשי: "נצרת שלי"). בתום ספירת הקולות הוכרז סלאם כזוכה, בהפרש של 22 קולות בלבד. יריבו, ראש העירייה המכהן ראמז ג'ראיסי, ערער לבית המשפט המחוזי על פסילתן של 47 מעטפות הצבעה, ולאחר שערעורו התקבל ונספרו הקולות שבמעטפות אלה, התברר שג'ראיסי הוא הזוכה, בהפרש של 9 קולות בלבד. עלי סלאם ערער אף הוא, ואליו הצטרף היועץ המשפטי לממשלה, יהודה וינשטיין, בהמלצה לערוך בחירות חוזרות בעיר, אך הערעור וההמלצה נדחו. אף על פי כן, ב-11 בפברואר 2014 הפך בית המשפט העליון את ההחלטה והורה על קיום בחירות חוזרות לראשות העיר נצרת בתוך 30 יום. הבחירות החוזרות נערכו ב-11 במרץ 2014, ובהן זכה סלאם בהפרש של כעשרת אלפים קולות. בעקבות ההפגנות אשר בחלקן היו אלימות בנצרת שהתרחשו באוקטובר 2015 גינה סלאם את חברי הרשימה המשותפת אשר לטענתו "משלהבים את הרוחות, מתסיסים את הצעירים ופוגעים בדו-קיום ובפרנסת העיר". בתוך כך עצר סלאם את מכוניתו ליד יו"ר הרשימה המשותפת ח"כ איימן עודה בזמן שזה התראיין לתקשורת וצעק לעברו "תלך - אני לא צריך לראות אותך בנצרת! תעוף מכאן אתה ואנשים כמוך!" לקראת הבחירות לכנסת העשרים וארבע ב-2021, הביע תמיכה בבנימין נתניהו ואכזבה מהרשימה המשותפת בעת ביקור בחירות של נתניהו בעיר נצרת. סלאם אף קיבל באותה עת הצעת שריון בליכוד. בבחירות 2024, התמודד שוב ונבחר לכהונה שלישית לאחר שקיבל 51.5% מהקולות מול שריף זועבי שקיבל 46.4% מהקולות. מדיה וקבצים בנושא עלי סלאם בוויקישיתוף יאיר קראוס, ראש העיר נצרת: הח"כים הערבים לא מועילים לנו, באתר nrg‏, 21 במרץ 2014 אלי אשכנזי‏, האם ראש העיר הערבית הגדולה בישראל הלך צעד אחד רחוק מדי?, באתר וואלה, 15 באוקטובר 2015 נעמה לנסקי, "הח"כים הערבים מבעירים את השטח ומשאירים אותנו להתמודד עם האש", באתר ישראל היום, 16 באוקטובר 2015 אסף גבור, ראש עיריית נצרת: 'הח"כים הערבים רק גורמים לנו צרות', באתר nrg‏, 2 באוקטובר 2016 נעמה לנסקי, שלמה חסיד, "עכשיו צריך לנצל את ביבי, שימשיך לעבוד בשביל כולנו. בשביל כל המדינה", באתר ישראל היום, 11 במרץ 2021 "הח"כים הערבים מבעירים את השטח ומשאירים אותנו להתמודד עם האש", ישראל היום, 2015 עלי סלאם: "לא רואה את זועבי מחצי סנטימטר", באתר ‏מאקו‏, 16 באוקטובר 2015 פוראת נסאר, ‏מאסר עולם לבנו של סגן ראש עיריית נצרת שרצח את אשתו, באתר ‏מאקו‏, 20 בדצמבר 2012 עדי חשמונאי‏, בגלל 9 קולות: ראש העיר נצרת שהודח - ישוב לכיסאו, באתר וואלה, 8 בינואר 2014 ג'קי חורי, הבחירות בנצרת: מסתמן מהפך בתום ספירת המעטפות הפסולות, באתר הארץ, 8 בינואר 2014 יאיר קראוס, בית המשפט: לא יערכו בחירות חוזרות בנצרת, באתר nrg‏, 22 בינואר 2014 ג'קי חורי, ביהמ"ש בנצרת דחה את עמדת היועמ"ש בנוגע לבחירות חדשות לראשות העיר, באתר הארץ, 22 בינואר 2014 ג'קי חורי, העליון הכריע: בחירות חוזרות בנצרת בתוך 30 יום, באתר הארץ, 11 בפברואר 2014 ג'קי חורי, עלי סלאם ניצח בבחירות החוזרות בנצרת, באתר הארץ, 12 במרץ 2014 חסן שעלאן, נועם (דבול) דביר אלי סניור, יואב זיתון, אליאור לוי, רועי ינובסקי ורענן בן צור, מהומות, אבנים ובקבוקי תבערה בנצרת, ברמלה ובאום אל-פחם, באתר ynet, 10 באוקטובר 2015 ראש עיריית נצרת: "אמרתי לח"כ איימן עודה שיעוף מנצרת", באתר גלובס, 11 באוקטובר 2015 ראש עיריית נצרת בגלצ: "ראיתי את ח"כ עודה ואמרתי שיעוף מנצרת", גלי צה"ל, 11 באוקטובר 2015 דב גיל-הר‏, ראש עיריית נצרת על הח"כים הערבים: "הם פחדנים - באים להצטלם וללכת", באתר וואלה, 11 באוקטובר 2015 אריה יואלי, ‏עלי סלאם לנתניהו: "מבטיח לך שאנחנו נתמוך בך", באתר "סרוגים", 13 בינואר 2021 אנה רייבה ברסקי, ‏ראש עיריית נצרת קיבל הצעה לשיריון ברשימת הליכוד, באתר מעריב אונליין, 13 בינואר 2021